CELEX: C2006/060/39
Language: lv
Date: 2006-03-11 00:00:00
Title: lieta C-453/05: Lūgums sniegt prejudiciālu nolēmumu — izteikts ar  Finanzgericht des Landes Brandenburg 2005. gada 23. novembra  rīkojumu lietā  Volker Ludwig  pret  Finanzamt Luckenwalde

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/20
            
         Lūgums sniegt prejudiciālu nolēmumu — izteikts ar Finanzgericht des Landes Brandenburg2005. gada 23. novembra rīkojumu lietā Volker Ludwig pret Finanzamt Luckenwalde
   
   (lieta C-453/05)
   (2006/C 60/39)
   tiesvedības valoda — vācu
   Eiropas Kopienu Tiesā izskatīšanai ir iesniegts Finanzgericht des Landes Brandenburg lūgums sniegt prejudiciālu nolēmumu, kas izteikts ar 2005. gada 23. novembra rīkojumu lietā Volker Ludwig pret Finanzamt Luckenwalde un kas Tiesā reģistrēts 2005. gada 20. decembrī.
   
      Finanzgericht des Landes Brandenburg lūdz Tiesu lemt par šādiem jautājumiem:
   
               1.
            
            
               Vai pastāv kredīta starpniecības pakalpojums 13. panta B punkta d) apakšpunkta 1. daļas nozīmē Padomes 1977. gada 17. maija Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (1), ja nodokļa maksātājs — šajā gadījumā to pārstāv aģents [apakšuzņēmējs] — tā iegūtajiem klientiem gūst kredītus, kurus piešķir dažādi aizdevēji, ar kuriem tas ir iepriekš vienojies par vispārējiem tā klientiem piemērojamiem noteikumiem un no kā tas saņem komisijas maksu par kredīta starpniecību, pat ja, to darot, aģents analizē klientiem piederošo īpašumu situāciju, kā arī to personīgās un finansiālās vajadzības, vai arī šī pakalpojuma sniegšana nav neatkarīga pakalpojuma sniegšana, palīdzot galvenā — finanšu — pakalpojuma sniegšanai, ko Direktīvas 77/388/EEK 13. panta B punkta d) apakšpunkta 1. daļa neparedz?
            
         
               2.
            
            
               Vai Direktīvas 77/388/EEK 13. panta B punkta d) apakšpunkta 1. daļā paredzētos kredītu starpniecības darījumus var atbrīvot [no PVN] tikai, ja:
               
                           a)
                        
                        
                           pastāv tiešas līgumiskās attiecības starp starpnieku, no vienas puses, un aizņēmēju un/vai aizdevēju, no otras puses, un
                        
                     
                           b)
                        
                        
                           starpniekam ir jāsazinās ne tikai ar aizņēmēju, bet arī ar aizdevēju un pašam ir jāvienojas ar to par līguma nosacījumiem,
                        
                     vai nodokļa atbrīvojums attiecas arī uz komisijas maksājumiem, ko nodokļu maksātājs saņem no galvenā aģenta, kura labā tas strādā kā aģents apakšuzņēmējs un kura vārdā tas darbojas ar tā klientiem, pretī saņemot to, ka šie klienti noslēdz aizdevuma līgumus ar galvenā aģenta norādītajiem aizdevējiem, bet aģents apakšuzņēmējs noslēdz līgumu ar aizdevēju, apejot galveno aģentu?
            
         
      (1)  OV L 145, 1. lpp.